अंतर अंचल एसबीबीजे टी-20 क्रिकेट प्रतियोगिता में कोटा उपविजेता
कोटा। स्टेटबैंक ऑफ बीकानेर एंड जयपुर प्रधान कार्यालय की ओर से जयपुर में आयोजित अंतर अंचल टी-20 क्रिकेट प्रतियोगिता में कोटा की टीम उपविजेता रही। स्थानीय कार्यान्वयन समिति सचिव भारत भूषण गौतम ने बताया कि फाइनल मुकाबला कोटा और जयपुर के बीच खेला गया था। कोटा की टीम ने 102 रनों का लक्ष्य दिया था, जिसे जयपुर ने 15 ओवर में दाे विकेट खोकर जीत लिया। कोटा ऑफिस में आयोजित समारोह में टीम के सदस्यों का सम्मान किया गया। उपमहाप्रबंधक जगपाल सिंह ने टीम के प्रदर्शन की सराहना करते हुए भविष्य में भी अच्छा खेलने के लिए प्रेरित किया। सहायक महाप्रबंधक रश्मि भटनागर, डीपी सैनी, एसोसिएट बैंक ऑफिसर्स एसेसिएशन की केंद्रीय कार्यकारिणी सदस्य एसके मेहता प्रकाश दवे सहित अन्य मौजूद थे। कार्यक्रम का संचालन गोपाल सोनी ने किया।
bho_Deva hin_Deva